พักพลังงานสลับเล่นแบงก์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 1 มี.ค. 2554
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 1 มี.ค. 2554
...แรงซื้อหุ้นแบงก์รับสินเชื่อเติบโต กระตุกดัชนีปิดบวกสำเร็จที่ 987.91 จุด ขยับ 2 จุด มูลค่าซื้อขาย 25,638 ล้านบาท
...ต่างชาติขาย 1,014 ล้านบาท สถาบันทิ้งเล็กน้อย 258 ล้านบาท 
...กลุ่มพลังงานปิโตรเคมี แรงซื้อแผ่ว สลับขายทำกำไรออกมา หลังหมดข่าวดีควบรวม ราคาน้ำมันโลกขยับเล็กน้อย แค่พักตัวสั้นๆ แต่แนวโน้มยาวๆ ยังไปได้ 
...ตลาดหุ้นไม่ไปไหน แรงหนุนผลประกอบการกับแรงต้านเหตุความรุนแรงในลิเบียต่อสู้กันอยู่...ตลาดจึงทรงตัวอยู่ในระดับนี้ต่อไป จนกว่ามีเงินใหม่ของต่างชาติ หรือข่าวดีแรงๆ เข้ามาผลักดันการลงทุน
...โพลีเพล็กซ์ (PTL) ฟื้นตัวขึ้นมาทำบวก 1.70 บาท ได้ (ปิด 23.50 บาท) บริษัทแจงหมดเปลือกข่าวลือข่าวล้ม ไม่จริง กลัวกันไปเอง แต่ถ้าจะให้หุ้นวิ่งไปที่เดิมต้องมี “เจ้านำ” ทาง
...บล.บีฟิท (BSEC) วิ่งแรงระหว่างวันขึ้นไปทำบวก 30 สตางค์จนน่าสงสัยดีลขายให้กลุ่มทุนมาเลย์จบ สอบถาม “วรกิจ สร้างศรีวงศ์” รักษาการซีอีโอ บอกได้แค่รอคำตอบจาก OSK Investment Bank
...ลูกหุ้นเอเชียกรีน เอนเนอจี (AGE) ควงวอร์แรนต์ (AGE–W 1) ซื้อขายวันนี้ (1 มี.ค.) คึกคักแค่ไหนไม่ต้องบอกก็รู้ แต่ว่าราคาและวอลุมขึ้นนำมาได้ราคาถ่านหินขึ้นหนุนนำหุ้น เร็วๆ นี้อาจได้เงินปันผลช่วยอีกทาง